సుజన్ సింగ్ బుందేలా

సుజన్ సింగ్ బుందేలా (1 జూన్ 1946 - 30 మార్చి 2023 ) భారతదేశానికి చెందిన రాజకీయ నాయకుడు. ఆయన ఝాన్సీ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
సుజన్ సింగ్ బుందేలా 1972లో రాజకీయాలలోకి అడుగుపెట్టి తన గ్రామమైన దొంగరఖుర్డ్ నుండి సర్పంచ్‌గా, 1974లో లలిత్‌పూర్ జిల్లా ఏర్పడిన వెంటనే జిల్లా కౌన్సిల్ అధ్యక్షుడిగా ఏకగ్రీవంగా ఎన్నికయ్యాడు. ఆయన 1980లో జరిగిన శాసనసభ ఎన్నికలలో లలిత్‌పూర్  నియోజకవర్గం నుండి తొలిసారి ఎమ్మెల్యేగా ఎన్నికయ్యాడు.

సుజన్ సింగ్ బుందేలా 1984లో జరిగిన లోక్‌సభ ఎన్నికలలో భారత జాతీయ కాంగ్రెస్ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు.  ఆయన 1989, 1996 ఎన్నికలలో ఓడిపోయి 1999లో జరిగిన లోక్‌సభ ఎన్నికలలో తిరిగి రెండవసారి లోక్‌సభ సభ్యుడిగా ఎన్నికయ్యాడు. 
మరణం
సుజన్ సింగ్ బుందేలా అనారోగ్యంతో బాధపడుతూ అమెరికాలో చికిత్స పొందుతూ 2023 మార్చి 30న 76 సంవత్సరాల వయసులో మరణించాడు.
మూలాలు 	   

వర్గం:1946 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 మరణాలు